Vyf sterf in NW-botsingVyf mense is Sondagaand dood in ŉ botsing reg van voor naby Zeerust in Noordwes. Lesolang Simon Mmope, woordvoerder van die departement van openbare veiligheid in Noordwes, sê die twee motors het omstreeks 18:00 reg van voor gebots. “Volgens ŉ ooggetuie is vyf mans wat in ŉ Toyota Corolla gery het op die toneel dood verklaar. Die insittendes van die ander motor, ŉ Nissan Sedan, het ernstige beserings opgedoen.” Mmope sê die beseerdes is na nabygeleë hospitale geneem vir verdere behandeling. “Die polisie vermoed dat moegheid en spoed moontlik die ongeluk veroorsaak het,” sê Mmope.